钦定古今图书集成/明伦汇编/官常典/第383卷 > 程琳
## 钦定古今图书集成/明伦汇编/官常典/第383卷 > 程琳

按《宋史》本传：“琳字天球，永宁军博野人。权知开封府
王蒙正子。齐雄，捶老卒死，贷妻子，使以病告，琳察其
色辞异，令有司验得捶死状。蒙正连姻章献太后家，
太后谓琳曰：‘齐雄非杀人者，乃其奴尝捶之’。琳曰：‘奴
无自专理，且使令与已犯同’。太后嘿然，遂论如法。外
戚吴氏离其夫而挈其女归，夫诉于府，琳命还女，吴”
氏曰：“已纳宫中矣。”琳请于帝曰：“臣恐天下人有窃议
陛下夺人妻女者。”帝亟命出之，笞而归其妻。迁工部
侍郎、龙图阁学士。